سیروان
ڕووباری سیروان لە زنجیرە چیاکانی زاگرۆس لە ڕۆژھەڵاتی کوردستانەوە لە نزیک سنە و لە چیای چلچەمە نزیک شارەکانی سەقز و دیواندەرەوە ھەڵدەقوڵێت  و سەرچاوە دەگرێت. پاشان لە نێوان ھەورامانەوە دێتە باشووری کوردستان دواتر لە باشووری شاری بەغدادی پایتەختی عێراقەوە دەڕژێتە ڕووباری دیجلەوە.

سیروان درێژییەکەی لە ھەردوو دوو دیوی کوردستان و عێراقدا دەگاتە ٤٤٥ کم. چەندین شار دەکەونە سەری لەوانە دەربەندیخان، کەلار، بەعقوبە. دوو بەنداوی لەسەر دروستکراوە کە بەو ھۆیەشەوە دوو دەریاچەی دروستکردووە کە دەریاچەی دەربەندیخان و دەریاچەی حەمرینن، دەریاچەی حەمرین ڕووبارەکە دابەشدەکات بۆ چەند لقێک لەوانە: رووباری مەھروت کە بە شارەباندا دەڕوات، ڕووباری روز یان بەلەدروز، رووباری خاڵس و ڕووباری سیروان کە دەڕژێتە دیجلەوە. بەڵام لقەکانی تر بۆ ئاودێری و باخات بەکاردەھێنرێن و تا کۆتاییان دێت.
رووباری سیروان بەعەرەبی لە عێراق دا بە دیالە ناو دەبرێت.

سەرچاوەکان 

سنووری ئێران–عێراق
پارێزگای دیالە
ڕووبارە نێونەتەوەیییەکانی ئاسیا
پارێزگای کرماشان
ڕووبارەکانی ئێران
ڕووبارەکانی عێراق
پارێزگای کوردستان
ڕووبارەکانی کوردستان
شوێنە گەشتیارییەکانی پارێزگای کرماشان
جوگرافیای باشووری کوردستان
ڕۆژھەڵاتی کوردستان
ڕووبار